YKM-møde tirsdag 4. september 2018, Hvidovre Sygehus.

**Dagsorden:**

**A)**Forskningstemadag 2018

Kristine: En mindre gruppe fra Region Nord samt Frederik (Region Øst) er i arrangørgruppen. Aalborg er foreslået sted og 26/10 2018 er foreslået dato, hvor der samtidig er professortiltrædelsesforelæsning på OUH. Samtidig oplyser kursister fra Region Øst at rejsens pris er høj og at de ikke kan få dækket rejsen af den lokale afdeling.

Marc vil spørge alle KMA’er i DK: ”Er der mulighed for fremadrettet at få dækket rejsens pris ved afholdelse af Forskningsdag for YKM på forskellige KMA’er i landet inklusiv i Aalborg?”.

Vi holder fast i datoen den 26/10 2018 i Aalborg trods en del afbud på forhånd og vi holder fast i et årligt tilbagevendende arrangement.

**B)**Lodning af stemning om et andet YKM-arrangeret møde, som er mere specialeorienteret med emner såsom “hvor ser vi specialet være på vej hen?”  
Frederik: Foreslår et årligt møde blandt YKM om specialets fremtid, hvor er vi på vej hen som speciale, f.eks. med inviterede oplægsholdere/speciallæger, som har fået job udenfor en KMA.

Generel positiv stemning og bolden kastes op i luften.

**C)** Lodning af stemning for uformel kommunikationsplatform for YKM

Marc: Foreslår et forum/socialt medie f.eks. på facebook hvor vi kan skrive sammen mere uformelt på tværs af KMA’er/SSI, bruge hinandens erfaringer, spare med hinanden, diskussionsgruppe.

Vi har en facebookgruppe som hedder ”Yngre kliniske mikrobiologer”, lukket gruppe, hvor man skal søge medlemskab. Overlæger kan ikke være medlem.

**D)** Foreløbig sammensætning af arrangørgruppe til uddannelsesdag for KM-introlæger 2019 (Jeanette, …)  
Jeanette, Marc, Lisbeth og Nanna. Nanna/Charlotte (OUH) står for mødelokale og forplejning.

**E)** Evt.

Ingen punkter til eventuelt.

Referent: Charlotte Nielsen Agergaard